A hulladékká vált gépjárművekről szóló 369/2014. (XII. 30.) Korm. rendelet (a továbbiakban: 369/2014. Korm. rendelet) módosításának célja, hogy a 369/2014. Korm. rendelet 2016. január 1-jén hatályosuló 24. §-a egy évvel később, azaz 2017. január 1-jén lépjen hatályba.

A 369/2014. Korm. rendelet 24. §-a arról rendelkezik, hogy a bontó és a hulladékká vált gépjármű szárazra fektetése és bontása során kinyert hulladék kezelését végző hulladékkezelő környezetközpontú irányítási vagy környezetvédelmi vezetési rendszert vezet be, illetve elvégezteti akkreditált tanúsító szervezet általi tanúsíttatását vagy hitelesítését.

Ennek a szabálynak a bevezetése túlzottan nagy gazdasági és adminisztrációs terhet jelent a legális módon működő, bontással foglalkozó vállalkozások számára, ugyanis a 24. § szerinti követelményeket jelenleg nem minden bontó tudja egységesen biztosítani. Mindemellett a környezetközpontú irányítási vagy környezetvédelmi vezetési rendszer bevezetéséhez szükséges eljárás időtartama miatt további felkészülési időt célszerű biztosítani a számukra.